Citroën H Van

Το **Citroën Η Van** ήταν ένα επαγγελματικό αυτοκίνητο τύπου «βαν» (van) που παρήχθη από τη γαλλική αυτοκινητοβιομηχανία Citroën, από τον Οκτώβριο του 1947 έως τον Δεκέμβριο του 1981. Αντικατέστησε τα Citroën TUB και TUC του 1939 - 1941, που ήταν τα πρώτα επαγγελματικά οχήματα στην ιστορία της εταιρείας και διατήρησε την καινοτομία τους, την πλαϊνή δεξιά συρόμενη πόρτα, που είχαν εισάγει αυτά για πρώτη φορά σε παγκόσμια κλίμακα. Οι εξαγωγές του Η Van ήταν λίγες και το μοντέλο διατέθηκε κυρίως στη Γαλλία, στο Βέλγιο και στην Ολλανδία. Σε αντίθεση όμως με τα μόλις 1.748 αντίτυπα των TUB και TUC συνολικά, το Η Van παρήχθη σε 473.289 αντίτυπα.

Την εποχή παραγωγής του, ήταν παρόμοιο με το DKW Schellnaster, Ford Taunus Transit, Fiat 238, Renault Estafette, FSC Żuk, Škoda 1203, Barkas B 1000, και VW T1 & T2.

## Εναλλακτικές ονομασίες
[thumb|left|Η πλαϊνή δεξιά συρόμενη πόρτα των Citroën H Van, μια ιδέα που είχε ξεκινήσει από τους προκατόχους του, τα [Citroën TUB|Citroën TUB / TUC του 1939 - 1941.]]

Τα περισσότερα Η Van πωλήθηκαν επίσημα ως **«μοντέλο HY»**, ενώ διατέθηκαν και ως **μοντέλα H** (τα πολύ αρχικά αντίτυπα), **HX** (με μικρότερη χωρητικότητα), **HZ** και **HW** (με μεγαλύτερη χωρητικότητα), και στην καθημερινότητα συνήθως αναφέρονταν ως **HY** σκέτο. Επίσης, συχνά αναφέρονταν και ως **Type H** ή **H-Type**, ενώ για κάποιο χρονικό διάστημα διατέθηκαν και ως **«μοντέλο 1600»** και **«μοντέλο 1900»**, κατ' αντιστοιχία με τον κυβισμό των κινητήρων της κάθε έκδοσης.

## Τεχνολογικό υπόβαθρο
thumb|left|Citroën HY του 1981. Φαίνεται η τοποθέτηση της ρεζέρβας μέσα από τη θυρίδα στο πλάι.

Όπως και το καινοτόμο πολυτελές μοντέλο Citroën Traction Avant του 1934 - 1957, το Η Van είχε αυτοφερόμενο αμάξωμα (ενιαίο δομικό σύνολο), ανεξάρτητη και στους 4 τροχούς ανάρτηση και μετάδοση της κίνησης στους μπροστινούς τροχούς.

Ο κινητήρας, η μετάδοση και πολλά άλλα μηχανικά μέρη του Η Van είχαν προέλθει από άλλα δημοφιλή μοντέλα της Citroën. Ενδεικτικώς, οι δύο κινητήρες βενζίνης, κυβισμού 1.628&nbsp;cm³ (9 CV) και 1.911&nbsp;cm³ (11 CV), καθώς και το κιβώτιο ταχυτήτων ήταν ίδια με του Citroën Traction Avant, ενώ ειδικότερα ο βενζινοκινητήρας **Sainturat**, κυβισμού 1.911&nbsp;cm³ της έκδοσης **Traction Avant 11CV** (η έκδοση αυτή είχε εισαχθεί για πρώτη φορά τον Νοέμβριο του 1934), αρχικά μεταφέρθηκε και στο Citroën DS (το γνωστό στην Ελλάδα ως *«βάτραχος»*), στο οποίο και διατηρήθηκε έως το 1964. Το ίδιο έτος μάλιστα, όλα τα Η Van απέκτησαν ενιαίο μπροστινό παρμπρίζ.

Οι προβολείς του Η Van, επίσης, ήταν κοινοί με αυτούς του Citroën 2CV, ενώ το ταχύμετρο για πολλά χρόνια ήταν κοινό με αυτό του Traction Avant και στα μεταγενέστερα Η Van ήταν κοινό με αυτό του Citroën Ami 6.

## Αντικατάσταση του Η Van
[thumb|left|Αστυνομικό Citroën HY Van, εκδοχή που χρησιμοποιήθηκε από την Αστυνομία του [Παρίσι|Παρισιού μεταξύ του 1960 και του 1983.]]

Η παραγωγή του Citroën Η Van έληξε στις 14 Δεκεμβρίου 1981, μετά από 34 έτη. Συνολικά παρήχθησαν 473.289 αντίτυπα σειράς Η Van, σχεδόν όλα σε εργοστάσια στη Γαλλία, το Βέλγιο και την Ολλανδία, και διατέθηκαν κυρίως σε αυτά τα κράτη. Σχεδόν όλα κατασκευάστηκαν σε αριστεροτίμονη έκδοση, αν και στην πράξη ένας μικρός αριθμός αντιτύπων κατασκευάστηκε στο εργοστάσιο (που λειτούργησε μεταξύ του 1926 και του 1966) στο Σλάου, Ηνωμένο Βασίλειο, ως απευθείας δεξιοτίμονα και διατέθηκε επίσημα από την Citroën Αγγλίας στη χώρα αυτή.
thumb|right|Το σαλόνι ενός Citroën H Van.
thumb|left|Τοποθετημένο ως διακόσμηση στην πρόσοψη ενός καταστήματος με αντίκες.

Ήδη πριν τη λήξη της παραγωγής του, το Η Van είχε επίσημα αντικατασταθεί από το Citroën C25, που είχε ξεκινήσει να παράγεται τον Οκτώβριο του 1981, και από το ακόμα μεγαλύτερο Citroën C35, που είχε μπει στην παραγωγή τον Μάρτιο του 1974.

## Αναφορές


## Βιβλιογραφία
* «Le type Η Citroën», par Fabien Sabatès et Wouter Jansen, Massin éditeur, 1992, ISBN 2-7072-0194-4.
* «Citroën H, HY et HZ (essence) 1950-1981», in Revue Technique Automobile no 230.
* «Citroën Η 1000-1600 Diesel moteur Indenor 4.85 - 4.88 1964-1981», Revue Technique Automobile.
* Ulrich Knaack, Kurze Karriere. Der Transporter Η in Deutschland, in: Knaack/Schrader (Hrsg): Citroën-Jahrbuch N° 1 (2005), S. 50-63, FGV-Verlag, Hannover 2004, ISBN 3-00-013667-3.

## Εξωτερικοί σύνδεσμοι

* Πλήρες αφιέρωμα στο Citroën H Van από το Citroënët (στα αγγλικά)
* www.citroenorigins.co.uk/en/ Citroën Type H (στα αγγλικά)
* «Citroën HY history» (στα αγγλικά)
* www.citroenorigins.fr/ Citroën Type H (στα γαλλικά)
* www.le-camion.nl (στα ολλανδικά)

H Van
Κατηγορία:Επαγγελματικά αυτοκίνητα
Κατηγορία:Γαλλικά αυτοκίνητα